Ved forberedelsene til hans etterfølger biskop Turgot de Saint Clair bisettelse i 1727, ble hans kiste gjenfunnet og åpnet. Man fant et godt bevart legeme av en storvokst mann med langt skjegg, kledt i biskoppelige gevanter, og med et bispekors av tre ved sin side. Det egentlige bispekorset hadde han skjenket testamentarisk til domkapittelet i Sées, for at man hvert år på hans dødsdag skulle synge responsoriet fra rekviemliturgien for hans sjels frelse. Biskop Bertauts kiste ble igjen lukket, og bisatt på nytt sammen med Turgot.